CELEX: 62021TN0361
Language: fi
Date: 2021-06-22 00:00:00
Title: Asia T-361/21: Kanne 22.6.2021 – Syndesmos Tyrokomon Kyprou ym. v. komissio

6.9.2021   
            
            
               FI
            
            
               Euroopan unionin virallinen lehti
            
            
               C 357/26
            
         
      Kanne 22.6.2021 – Syndesmos Tyrokomon Kyprou ym. v. komissio
      (Asia T-361/21)
      (2021/C 357/41)
      Oikeudenkäyntikieli: englanti
      
         Asianosaiset
      
      
         Kantaja: Syndesmos Tyrokomon Kyprou (Nikosia, Kypros) ja 11 muuta kantajaa (edustaja: asianajaja N. Korogiannakis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan nimen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (”Χαλλούμι” (Halloumi) / ”Hellim” (SAN)) 12.4.2021 annetun komission täytäntöönpanoasetuksen (EU) 2021/591 (1) ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste, joka perustuu väitteeseen, että vastaaja on tehnyt ilmeisen virheen arvioidessaan rekisteröintihakemuksen No CY/PDO/0005/01243 yhteensopivuutta asetuksen N:o 1151/2012 (2) kanssa. Kantaja väittää, että vastaaja on rikkonut asetuksen N:o 1151/2012 10, 49 ja 50 artiklaa ja jättänyt tutkimatta asianmukaisesti hakemuksen Halloumin rekisteröimiseksi suojatuksi alkuperänimitykseksi. (3)
                  
               
            
                  2.
               
               
                  Toinen kanneperuste, joka perustuu väitteeseen, että vastaaja on rikkonut asetuksen N:o 1151/2012 10, 49 ja 50 artiklaa, koska se ei ole tarkastanut, onko asetuksessa N:o 1151/2012 säädettyä menettelyä noudatettu.
               
            
                  3.
               
               
                  Kolmas kanneperuste, joka perustuu väitteeseen, että vastaaja on loukannut hyvän hallinnon periaatetta, koska rekisteröintimenettely on kestänyt äärimmäisen kauan.
               
            
                  4.
               
               
                  Neljäs kanneperuste, joka perustuu väitteeseen, että riidanalaista asetusta ei ole perusteltu riittävästi. Vastaaja on rikkonut SEUT 296 artiklaan perustuvaa perusteluvelvoitettaan ja kantajan oikeutta tehokkaisiin oikeussuojakeinoihin.
               
            
                  5.
               
               
                  Viides kanneperuste, joka perustuu väitteeseen, että vastaaja on loukannut hyvän hallinnon periaatetta, koska Kyproksen tuomioistuimet ovat kumonneet kansalliset sisäiset toimet, joihin riidanalainen asetus perustuu.
               
            
         (1)  EUVL 2021, L 125, s. 42–51.
      
      
         (2)  Maataloustuotteiden ja elintarvikkeiden laatujärjestelmistä 21.11.2012 annettu Euroopan parlamentin ja neuvoston asetus (EU) N:o 1151/2012 (EUVL 2012, L 343, s. 1–29).
      
         (3)  Protected Designation of Origin.